**NAVODILO ZA DELO NA DALJAVO 9. razred**

**PREDMET: GUM**

Spoštovani učenci devetih razredov.

V dneh izolacije ima glasba na posameznika lahko prav poseben vpliv. Človeku omogoča, da ne postane »pošast«, kot piše v svojem članku novinar, publicist, glasbeni kritik Marcel Štefančič.

Tvoja naloga je, da prebereš članek in odgovoriš na zastavljena vprašanja, ki so zapisana pod člankom. Tvojo povratno informacijo mi pošlji do ponedeljka, 20. 4. 2020 na elektronski naslov: marina.bizjakuest.arnes.si

Uspešen boš, ko boš:

* prebral članek,
* poslušal glasbeni primer in podal mnenje o glasbi,
* odgovoril na vprašanja,
* razložil pomen tujk v članku,
* podal mnenje o članku,
* odgovore poslal meni na moj zgoraj omenjeni elektronski naslov.

Marcel Štefančič, jr.: **»Glasba ti preprečuje, da bi postal pošast«**

IZJAVA DNEVA

"To je čas, ko si glasbeniki nataknejo bele halje, ne da bi si jih natak­nili. Naj pojasnim, v čem je trik. Kaj vidimo zdaj, v času te strašne, kataklizmične krize? Tole: pred nami paradirajo politiki, ki nas poskušajo »pomiriti«. Kar je trapasto: ko zboliš, ne greš k politiku! Ko zboliš, greš k zdravniku. V situacijah, kot je ta, bolj zaupamo znanosti kot politiki. Kar pomeni, da pričakujemo, da bodo tam – na odru, pred kamerami, pod žarometi, na tiskovnih konferencah – stali ljudje v belih haljah. Doktorji, zdravniki, eksperti, znanstveniki, epidemiologi, infektologi, virologi. To so ljudje, ki v takih časih pomirjajo. To so ljudje, ki jim v takšnih časih verjamemo."

"Po eni strani je torej znanost ta, ki ji v takšnih časih verjamemo in zaupamo, po drugi pa v takšnih časih verjamemo in zaupamo glasbi. Ne brez razloga: glasba je ta, ki ureja misli in čustva. Glasba je ta, ki obvlada in zajezi naše strahove in negotovosti. Glasba je ta, ki ti vrne občutek za čas. Ki ti ure spreminja v minute in minute v dneve. Ki ti življenje spremeni v zgodbo. Ki te dela **pametnejšega, fluidnejšega, karizmatičnejšega**. Ki te spominja na prihodnost. Ki te **solidarizira, senzibilizira, kulira, kristalizira**. Olajša ti skoke v neznano. Omogoča ti premagovanje **protislovij in paradoksov**. Prižiga te in žene in **revolucionira**. Glasba je v beli halji. Glasba je gospa v belem. Skupno dobro. Ko poslušaš kako pesem, imaš vedno občutek, da jo s tabo posluša ves svet. Spomnite se le, kako John Krasinski in noseča Emily Blunt v Tihem mestu – filmu o globalni katastrofi, ki zahteva samoosamitev – vsak s svojo slušalko v ušesu s katarzično nežnostjo zaplešeta ob Youngovi pesmi Harvest Moon. Z njima jo posluša ves svet. Sporočilo tega kultnega prizora je nedvoumno in ključno za nas: glasba ti olajša soočanje s tem, kar prihaja, hkrati pa ti pomaga, da ne postaneš to, česar se najbolj bojiš, da bi postal. Preprečuje ti, da bi postal pošast."

Članek je bil objavljen v Mladini – original najdeš na spletni povezavi v oklepaju: (<https://www.mladina.si/197242/marcel-stefancic-jr-glasba-ti-preprecuje-da-bi-postal-posast/>)

Ko prebereš članek v zvezek napiši naslov:

**Glasba ti preprečuje, da bi postal pošast**

Nato dogovori na zastavljena vprašanja:

1. Kaj je avtor članka mislil s stavkom: »Glasba je v beli halji.«
2. Kako si razlagaš naslov članka: »Glasba ti preprečuje, da bi postal pošast« Zakaj?
3. Poslušaj skladbo: Young Neil Harvest moon in podaj mnenje o tvojih občutkih ob poslušanju skladbe.
4. Kaj osebno tebi pomeni glasba, še posebej v dneh izolacije?
5. Izpiši odebeljene besede iz besedila članka in razloži njihov pomen.

Posnetek pesmi Young Neil Harvest moon najdeš na povezavi.

<https://youtu.be/n2MtEsrcTTs>

 Želim ti zanimivo branje in uspešno delo.